Belorecka
Belorecka (krievu: Белорецк, baškīru: Белорет) ir pilsēta Baškortostānas Republikā Krievijas Federācijā, rajona centrs. Attālums līdz Baškortostānas galvaspilsētai Ufai — 245 km. 2017. gadā pilsētā dzīvoja 65 800 iedzīvotāji (70% krievi, 19% baškīri, 9% tatāri). Atrodas Kamas pietekas Belajas upes krastos, Urālu kalnos (Dienvidurālos). No Belajas upes nosaukuma arī cēlies pilsētas nosaukums.